शेर बहादुर देउवा देशको ठुलो र पुरानो सङ्गठनका नेता हुन् । लोकतन्त्रका लागि सङ्घर्ष गर्दै पटक पटक जेल जीवन पनि बिताएका छन् । यसअघि तीन पटकसम्म प्रधानमन्त्री बनेका देउवासँग राज्य सञ्चालनको प्रशस्त अनुभव पनि छ । राष्ट्रिय–अन्तर्राष्ट्रिय छवि बनाएका व्यक्ति हुनाले उनको प्रधानमन्त्रीत्व कालमा सकारात्मक ढङ्गले अघि बढ्न सके देशले निकास पाउने सम्भावना पनि छ । तर देशको वर्तमान परिस्थिति, अन्तर्राष्ट्रिय प्रभाव तथा स्वयं देउवाकै विगतलाई हेर्ने हो भने उनको नेतृत्वमा केही सम्भावनासँगै असङ्ख्य चुनौती तथा थुप्रै आशङ्का पैदा भएका छन् ।
